υπεγραφη η  ενταξη του εργου «Σύστημα έγκαιρης διασποράς μετεωρολογικής πληροφορίας μεγάλης χρονικής – τοπικής ακρίβειας και πρόληψη από φυσικές καταστροφές, για την προστασία του κοινωνικού συνόλου»

Υπεγράφη από τον Ειδικό Γραμματέα για την Κοινωνία της Πληροφορίας Γιάννη Καλογήρου η απόφαση ένταξης στο Επιχειρησιακό Πρόγραμμα  του έργου «Σύστημα έγκαιρης διασποράς μετεωρολογικής πληροφορίας μεγάλης χρονικής – τοπικής ακρίβειας και πρόληψη από φυσικές καταστροφές, για την προστασία του κοινωνικού συνόλου» συνολικού προϋπολογισμού 15Μ€. Το έργο αφορά στην απόκτηση αυτοματοποιημένου συστήματος συλλογής μετεωρολογικής παρατήρησης, στη δημιουργία συστήματος έγκαιρης διασποράς μετεωρολογικής πληροφορίας μεγάλης ακρίβειας και στην ανάπτυξη συστήματος πρόληψης φυσικών καταστροφών.

Το έργο θα υλοποιηθεί με ανάθεση σε τρίτους για τις επιμέρους δράσεις
•	Τεχνικός Σύμβουλος
•	Στήριξη του φορέα υλοποίησης σε θέματα Τεχνικά, Οργανωτικά και Διαχειριστικά, εξασφάλισης χρηματοδότησης και αναγκών προϋπολογισμού, εγκατάστασης και λειτουργίας των συστημάτων, προετοιμασίας συμβάσεων έργων και σύνταξης μελετών, στα πλαίσια των συμβάσεων που θα υπογραφούν
•	Δίκτυο Μετεωρολογικών Radar
•	Αναβάθμιση των υφιστάμενων μετεωρολογικών radar
•	Απόκτηση νέων μετεωρολογικών radar
•	Δίκτυο Μετεωρολογικών Σταθμών 
•	Απόκτηση αυτόματων και ημιαυτόματων  μετεωρολογικών σταθμών
•	Δίκτυο Εντοπισμού Ηλεκτρικών Εκκενώσεων
•	Δημιουργία δικτύου αισθητήρων ηλεκτρικών εκκενώσεων
•	Υπερ-υπολογιστικό Σύστημα Ανάλυσης Μετεωρολογικής Πληροφορίας
•	Απόκτηση σύγχρονου ολοκληρωμένου υπερ-υπολογιστικού συστήματος 

Αντίθετα η δράση που αφορά στην υλοποίηση της παρακολούθησης και της πιστοποίησης καλής λειτουργίας του έργου, και της διενέργειας του Διαγωνισμού θα υλοποιηθεί χωρίς προσφυγή σε εξωτερικούς δικαιούχους.